ANEXA 2


Cap.I. MĂSURI ŞI REGULI PENTRU PREVENIREA PRODUCERII SITUAŢIILOR DE URGENŢĂ GENERATE DE ARDEREA MIRIŞTILOR, VEGETAŢIEI USCATE ŞI ARESTURILOR VEGETALE, LA NIVELUL COMUNEI CORNETU, JUDEȚUL ILFOV

ART.1. În condiţiile emiterii de atenţionări şi/sau avertizări meteorologice de temperaturi maxime extreme, respectiv vânt puternic emise de ANM, arderea miriştilor,  a vegetaţiei uscate şi a resturilor vegetale este strict interzisă;
(l) Arderea miriştii se face cu respectarea următoarelor prevederi generale:
a) condiţii meteorologice fără vânt;
b) izolarea zonei de ardere faţă de căi de comunicaţie, construcţii, culturi agricole vecine, instalaţii, fond forestier, prin executarea de fâşii arate;
c) desfăşurarea arderii numai pe timp de zi;
d) asigurarea până la finalizarea arderii a personalului de supraveghere şi stingere a eventualelor incendii;
e) asigurarea pentru suprafeţe de ardere mai mici de 5 ha a substanţelor şi mijloacelor de stingere necesare;
 (2) Arderea vegetatiei uscate şi a resturilor vegetale se execută cu respectarea următoarelor prevederi generale:
a) condiţii meteorologice fără vânt;
b) colectarea în grămezi a vegetaţiei uscate şi a resturilor vegetale în cantităţi astfel încât arderea să poată fi controlată;
c) executarea arderii în zone care să nu permită propagarea focului la fondul forestier/ construcţii/anexe şi să nu afecteze reţelele electrice, de comunicaţii, conductele de transport gaze naturale, produsele petroliere ori alte bunuri materiale combustibile;
d) curăţarea de vegetaţie a suprafeţei din jurul fiecărei grămezi pe o distanţă de 5 m; *
e) desfăşurarea arderii numai pe timp de zi;
f) asigurarea mijloacelor şi materialelor pentru stingerea eventualelor incendii (cum ar fi stingătoare portabile, găleţi cu apă, lopeţi, mănuşi de protecţie etc.);
g) supravegherea permanentă a arderii;
h) stingerea totală a focului înainte de părăsirea locului arderii;
i) interzicerea acoperirii cu pământ a focarelor.
* La executarea arderii vegetaţiei uscate şi a resturilor vegetale în cadrul gospodăriei cetăţeneşti, condiţia de la alin. (3) lit. d) nu este obligatorie.
ART.2 Prepararea hranei prin utilizarea focului deschis în incintele unităţilor de cazare şi alimentaţie publică, în zonele de agrement şi în gospodăriile populaţiei se face numai în locuri special amenajate, în condiţii şi la distanţe care să nu permită propagarea focului la construcţii, depozite, culturi agricole, păduri, plantaţii sau la alte vecinătăţi;
ART.3 Arderea resturilor vegetale,  a gunoaielor, a deşeurilor şi a altor materiale combustibile se face în locuri special amenajate ori pe terenuri pregătite, cu luarea măsurilor ce se impun pentru împiedicarea propagării focului la vecinătăţi, asigurându-se supravegherea permanentă a arderii, precum şi stingerea jarului în totalitate după terminarea activităţii;
ART.4 Utilizarea focului deschis nu se admite la distanţe mai mici de 40 m faţă de locurile cu pericol de explozie: gaze şi lichide combustibile, vapori inflamabili, explozivi etc., respectiv 10 m faţă de materiale sau substanţe combustibile: lemn, hârtie, textile, carton asfaltat, bitum, ulei etc., fără a fi supravegheat şi asigurat prin măsuri corespunzătoare;
ART.5 Luarea măsurilor pentru prevenirea jocului copiilor cu focul în condiţii şi în locuri în care se pot produce incendii constituie o obligaţie a persoanelor care răspund, potrivit legii, de creşterea, educarea şi îngrijirea copiilor.
ART.6 În zona de siguranţă a căii ferate, vegetaţia uscată şi resturile vegetale se curăţă obligatoriu de către proprietarii de drept ai terenurilor.
ART.7 Zona de siguranţă a drumurilor naţionale şi judeţene se curăţă obligatoriu de vegetaţia uscată şi resturile vegetale de către administratorii acestora şi, după caz, de proprietarii de drept ai terenurilor.
ART.8 Este obligatorie instruirea personalului care execută, controlează şi supraveghează, arderea miriştilor, vegetaţiei uscate şi resturilor vegetale, cu privire la măsurile de apărare împotriva incendiilor, precum şi informarea serviciului voluntar pentru situaţii de urgenţă sau a personalului de specialitate cu atribuţii în domeniul apărării împotriva incendiilor din cadrul Primăriei comunei Cornetu.
ART.9 Distrugerea prin ardere a unor deşeuri sau reziduuri combustibile se efectuează cu
 espectarea legislaţiei specifice privind protecţia mediului.

Cap.II. INSTRUCŢIUNI DE PREVENIRE A INCENDIILOR LA LUCRĂRILE CU FOC DESCHIS

1 - Se vor îndepărta materialele combustibile pe o rază de minim 10 m în jurul punctului de lucru.
2 - Spaţiul închis va fi aerisit permanent, pentru a evita aprinderea materialelor combustibile (ambalaje din carton sau lemn, recipiente/ambalaje din plastic, lăzi, materiale textile etc).
3 - În cazul executării lucrării cu flacără oxiacetilenică, se vor respecta următoarele distanţe de siguranţă: minim 5 m între tubul de oxigen şi generatorul de acetilenă şi cel puţin 10 m între acestea şi locul în care se execută lucrarea.
4 - Materialele care nu pot fi îndepărtate de la locul sudurii vor fi umezite cu apă sau protejate cu panouri incombustibile.
5 - Instalaţiile electrice, asupra cărora se vor executa lucrări de sudură sau de tăiere oxiacetilenică, vor fi scoase de sub tensiune.
6 - Se vor lua măsuri ca sursele de foc (scântei, brocuri, etc.), ce rezultă în urma sudurii să nu pătrundă prin eventualele deschideri existente în pereţi.
7 - Pe parcursul efectuării operaţiilor de sudare şi tăiere oxiacetilenică, precum şi după terminarea lucrului, se va cerceta, cu atenţie, dacă nu s-au creat focare de incendiu, verificându-se, în mod amănunţit, starea tuturor elementelor protejate.
8 - Este interzisă deplasarea, în afara zonei, cu arzătorul aprins.
9 - Se vor controla arzătoarele (suflaiurile) de sudură, atât înainte de începerea lucrului, cât şi după terminarea acestuia, pentru a se asigura perfecta închidere a robinetelor de oxigen şi acetilenă.
10 - În cazul în care lucrul se va întrerupe mai mult de 10 minute, se vor închide robinetele de la generatorul de acetilenă şi de la tubul de oxigen.
11 - În cazul şocurilor produse de întoarcerea flăcării, se vor lua următoarele măsuri:
- se vor închide robinetele pentru acetilenă şi oxigen;
- se va introduce becul într-un vas cu apă rece, curată;
- se va purja furtunul pentru acetilenă;
- se va controla dacă nivelul apei din supapa de siguranţă este la înălţimea robinetului de control.
12 – Locurile,  din spaţiile închise sau deschise, în care se sudează, vor fi înconjurate de paravane de protecţie, din materiale incombustibile, cu o lăţime de minim 2 m.
13 - Izolaţia cabluri lor electrice, ce se utilizează la sudură, nu trebuie să aibă fisuri, degradări, rupturi, franjuri, etc. Nu sunt admise nici un fel de improvizaţii.
14 - Aşezarea cablurilor în locuri umede, în locuri unde pot fi deteriorate macanic sau termic, este interzisă.
15 - Realizarea şi montajul întregii instalaţii de sudură electrice, trebuie să corespundă intensităţii nominale a curentului electric. Instalaţia de sudare şi piesele trebuie legate electric la pământ.
Punerea la pământ se va realiza astfel încât să nu existe posibilitatea formării de arcuri electrice sau scântei, care să aprindă materialele combustibile din jur, sau din zone îndepărtate.
16 - Fixarea conductorilor şi a cabluri lor electrice la utilaje şi aparate electrice se va face prin piese special asigurate cu şuruburi.
17 - În cazul unui început de incendiu, se va opri sudura şi se va interveni la stingere, cu mijloacele puse la dispoziţie. O atenţie deosebită se va acorda generatoarelor mobile de acetilenă şi buteliilor cu gaze sub presiune, care vor fi urgent îndepărtate de focar, luându-se măsuri de protejare împotriva radiaţiilor sau a flăcărilor, lovirii sau răsturnării.

